
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 25 

15 Φεβρουάριου 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

35. Κατανομή νέων και ανακατανομή οργανικών θέ- 

αεων Εισαγγελικών λειτουργών . 1 

36. Ορισμός μεταβατικής έδρας του Εφετείου Ναυ¬ 

πλίου στην έδρα του Πρωτοδικείου Καλαμάτας 
και κατάργηση προϊσχυουσών σχετικών διατά¬ 
ξεων . 2 

37. Κατανομή οργανικών θέσεων μονίμου προσωπι¬ 

κού του Υπουργείου Μεταφορών και Επικοινω¬ 
νιών κατά κατηγορία και κλάδο . 3 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

1. Παραχώρηση, κατά κυριότητα και δωρεάν, διαθέ¬ 
σιμης έκτασης χιλίων (1.000) στρεμμάτων του 
αριθμ. 93α κτηνοτροψικού λειβαδιού Πέϊ-Δοκού 
Χαλκίδας, στη Νομαρχιακή Αυτοδιοίκηση Εύβοιας, 


για τη δημιουργία Βιοτεχνικού Πάρκου . 4 

8. Αύξηση των θέσεων Ειδικών Συμβούλων-Ειδικών 
Συνεργατών, Μετακλητών Υπαλλήλων και Υπαλλή¬ 
λων με απόσπαση στο Πολιτικό Γραφείο του Υπουρ¬ 
γού ΠΕ.ΧΩ.ΔΕ. 5 


ΚΑΝΟΝΙΣΜΟΙ 

79. Περί Συγκροτήσεως και λειτουργίας του ΓΡΑ¬ 

ΦΕΙΟΥ ΤΥΠΟΥ ΚΑΙ ΔΗΜΟΣΙΩΝ ΣΧΕΣΕΩΝ της Ιε¬ 
ρός Συνόδου της Εκκλησίας της Ελλάδος. 6 

80. Περί τροποποιήσεως και συμπληρώσεως του υπ' 
αριθμ. 61/1992 περί Διοικήσεως και Διαχειρίσεως 
του εν Κορώνω Παναξιακοϋ Ιερού Προσκυνήματος 
Παναγίας Αγροκοιλιωτίσσης της Ιεράς Μητροπό- 


λεως Παροναξίας. 7 

ΑΠΟΦΑΣΕΙΣ 

Σύσταση Συντονιστικής Επιτροπής Αγορών Χρήματος, 
Συναλλάγματος και Χρεογράφων . 8 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στο Π.Δ. 399/1995 αρμοδιότη¬ 
τας Υπουργείου Εθν. Παιδείας και θρησκευμά¬ 
των. 9 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 35 (1) 

Κατανομή νέων και ανακατανομή οργανικών θέσεων Ει- 
σαγγελικών λειτουργών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις: 

1) Του άρθρου 3 παρ. 2 του κώδικα οργανισμού δικα¬ 
στηρίων και κατάστασης δικαστικών λειτουργών (κ. Ν. 
1756/1988 ΦΕΚ 35Α). 

2) Του άρθρου 29Α του ν. 1558/1985 (ΦΕΚ 137 Α ) το 
οποίο προσετέθη με το άρθρο 27 του ν. 2081/1992 (ΦΕΚ 
154 Α792). 

β) Τη γνώμη του Εισαγγελέα του Αρείου Πάγου με 
αριθμό 2649/1995. 

γ) Το γεγονός ότι το παρόν διάταγμα πρόκειται να προ- 
καλέσει δαπάνη 76.320.800 δραχμών για το οικονομικό 
έτος 1996 και για κάθε ένα από τα επόμενα οικονομικά 
έτη για τα οποία έχει εγγράφει πίστωση στον Κρατικό 
Προϋπολογισμό και στο φορέα 17-210. 

δ) Τη γνωμοδότηση του Συμβουλίου Επικράτειας-με 
αριθμό 4/1996. 

Με πρόταση του Υπουργού Δικαιοσύνης, αποφασί¬ 
ζουμε: 

Αρθρο Πρώτο 

Οι οργανικές θέσεις των Αντεισαγγελέων Εφετών, Ει¬ 
σαγγελέων Πρωτοδικών και Αντεισαγγελέων Πρωτοδικών 
που συστήθηκαν με το άρθρο 16 παρ. 8 του ν. 2298/1995 
(ΦΕΚ 62 Α71995) σε συνδυασμό με το άρθρο 11 παρ. 3 
του ν. 2331/1995 (ΦΕΚ 173 Α71995) κατανέμονται ως 
εξής: 

Α. Αντεισαγγελείς Εφετών ανά μία (1) οργανική θέση 
στις Εισαγγελίες Εφετών Πειραιώς, Πατρών, Θεσσαλονί¬ 
κης και Λάρισας οριζομένου του συνολικού αριθμού αυτών 
σε εννέα (9), έξι (6) δώδεκα (12) και πέντε (5) αντίστοιχα. 

Β. Εισαγγελείς Πρωτοδικών ανά μία (1) οργανική θέση 
στις Εισαγγελίες Πρωτοδικών Πειραιώς, Πατρών, Θεσσα¬ 
λονίκης και Λάρισας οριζομένου του συνολικού αριθμού 
αυτών σε πέντε (5), τρεις (3) επτά (7) και δύο (2) αντί¬ 
στοιχα. 

Γ. Αντεισαγγελείς Πρωτοδικών ανά μία (1) οργανική 

θέση στις Εισαγγελίες Πρωτοδικών Χαλκίδας, Κερκύρας, 
Ζακύνθου, Κεφαλληνίας, Πρέβεζας και Φλώρινας, οριζο- 
μένου του συνολικού αριθμού των δύο πρώτων σε πέντε 
(5) και δύο (2) αντίστοιχα και στις λοιπές Εισαγγελίες Πρω¬ 
τοδικών συνιστάται από μία οργανική θέση. 

Αρθρο Δεύτερο 

Α. Καταργούνται οι οργανικές θέσεις Αντεισαγγελέα 
Πρωτοδικών Γυθείου και Καλαβρύτων και συνιστώνται 
αντίστοιχες θέσεις στις Εισαγγελίες Πρωτοδικών Θε¬ 
σπρωτίας και Λευκάδας. 

Β. Καταργούνται οι οργανικές θέσεις παρέδρων Εισαγ¬ 
γελίας Φλώρινας και Πρέβεζας και κατανέμονται στην Ει¬ 
σαγγελία Πρωτοδικών Αθηνών οριζομένου του συνολικού 
αριθμού αυτών σε δεκατρείς (13). 

Γ. Καταργούνται οι οργανικές θέσεις παρέδρων Εισαγ¬ 
γελίας Θεσπρωτίας και Λευκάδας και συνιστώνται αντί¬ 
στοιχες θέσεις στις Εισαγγελίες Πρωτοδικών Γυθείου και 
Καλαβρύτων. 

Στον Υπουργό Δικαιοσύνης αναθέτουμε τη δημοσίευση 
- και εκτέλεση του παρόντος διατάγματος. 

Αθήνα, 7 Φεβρουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΒΕΝΙΖΕΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 36 (2) 

Ορισμός μεταβατικής έδρας του Εφετείου Ναυπλίου στην 

έδρα του Πρωτοδικείου Καλαμάτας και κατάργηση 

προϊσχυουσών σχετικών διατάξεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2, παρ. 2 και 3 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (Κυρ. Νομ. 1756/1988 ΦΕΚ 35/26.2.1988 
τ.Α'). 

2) Τη γνώμη του Προέδρου του Αρείου Πάγου με αριθμό 
3/7.1.1996. 

3) Τη γνώμη του Εισαγγελέα του Αρείου Πάγου με 

αριθμό 116/15.1.1996. . 

4) Το γεγονός ότι το παρόν διάταγμα προκαλει επιπλέον 
δαπάνη ύψους 2.160.000 δρχ. για το τρέχον οικονομικό 
έτος και δαπάνη ύψους 2.592.000 δρχ. για καθένα από τα 
επόμενα έτη, για την οποία έχει εγγράφει πίστωση στον 
κρατικό προϋπολογισμό με ειδικό φορέα 17-300 και με 
ΚΑΕ0711. 

5. Τη γνωμοδότηση του Συμβουλίου της Επικράτειας με 

αριθμό 51/1996. , 

Με πρόταση του Υπουργού Δικαιοσύνης, αποφασί¬ 
ζουμε: 

Άρθρο 1 

1. Ορίζεται μεταβατική έδρα του Εφετείου Ναυπλίου, 
ως πολιτικού και ποινικού δικαστηρίου στην έδρα του 
Πρωτοδικείου Καλαμάτας για εκδίκαση όλων των υποθέ¬ 
σεων αρμοδιότητος Τριμελούς Εφετείου, ως Πρωτοβαθ¬ 
μίου και Δευτεροβαθμίου Δικαστηρίου, καθώς και υποθέ¬ 
σεων Τριμελούς Εφετείου Κακουργημάτων. Στην αρμο¬ 


διότητα της μεταβατικής αυτής έδρας εκδικάζονται πέραν 
των υποθέσεων αρμοδιότητας Πρωτοδικείου Καλαμάτας 
και οι των Πρωτοδικείων Κυπαρισίας και Γυθείου. Τόπος 
συνεδριάσεως αυτών ορίζεται το Δικαστικό κατάστημα 
του Πρωτοδικείου Καλαμάτας. 

2.0 αριθμός των συνεδριάσεων του Μεταβατικού Εφε¬ 
τείου Ναυπλίου, ορίζεται σε μία (1) ως Πρωτοβαθμίου και 
Δευτεροβαθμίου Δικαστηρίου, καθώς και σε μία (1) για 
υποθέσεις Τριμελούς Εφετείου Κακουργημάτων, ημέρα 
Δευτέρα για κάθε μήνα. 

Ο προσδιορισμός των δικασίμων θα γίνεται σύμφωνα με 
τον ισχύοντα κάθε φορά εσωτερικό κανονισμό του Εφε¬ 
τείου Ναυπλίου και θα ορίζονται κοινές δικάσιμοι για την 
εκδίκαση πολιτικών και ποινικών υποθέσεων ως Πρωτο¬ 
βαθμίου και Δευτεροβαθμίου Δικαστηρίου, πλην των υπο¬ 
θέσεων Τριμελούς Εφετείου Κακουργημάτων για τις 
οποίες θα ορίζεται ξεχωριστή δικάσιμος κάθε μήνα. 

3. Με πράξη του Προέδρου Εφετών Ναυπλίου ορίζονται 
υπάλληλοι της Γραμματείας του Πρωτοδικείου Καλαμά¬ 
τας, ως Γραμματείς του Μεταβατικού Εφετείου Ναυ¬ 
πλίου, οι οποίοι συντάσσουν τις οικείες εκθέσεις, προσ¬ 
διορίζουν δικασίμους για τη συζήτηση των υποθέσεων, 
προβαίνουν σε εγγραφές στο οικείο πινάκιο, μετέχουν 
στις συνεδριάσεις του Δικαστηρίου, συντάσσουν τα πρα¬ 
κτικά, επιμελούνται της καθαρογραφής, θεώρησης και 
υπογραφής των αποφάσεων, παραλαμβάνουν τις προτά¬ 
σεις των διαδίκων και όλα τα αναφερόμενα στο άρθρο 237 
του Κώδικα Πολιτικής Δικονομίας έγγραφα, χορηγούν 
αντίγραφα δικογράφων, αποφάσεων, ως και πιστοποιη¬ 
τικά. 

Άρθρο 2 

Καταργούνται οι διατάξεις του Προεδρικού Διατάγμα¬ 
τος 117/30.3.1990 (ΦΕΚ 48/2.4.1990 τ.Α). 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 14 Φεβρουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

0 ΥΠΟΥΡΓΟΙ ΔΙΚΑΙΟΣΥΝΗΣ 

ΕΥΑΓΓΕΛΟΣ ΒΕΝΙΖΕΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 37 (3) 

ι Κατανομή οργανικών θέσεων μονίμου προσωπικού του 
ι Υπουργείου Μεταφορών και Επικοινωνιών κατά κατη- 

ί γορία και κλάδο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου δεύτερου, παρ. 2 του Ν. 
2246/1994 «Οργάνωση και Λειτουργία του τομέα των Τη¬ 
λεπικοινωνιών» (ΦΕΚ 172/Α). 

2. Το γεγονός ότι από τις διατάξεις αυτού του Διατάγμα- 
, τος δεν προκαλείται δαπάνη σε βάρος του Κρατικού 
ι Προϋπολογισμού. 

3. Την αριθ. 671 /1995 γνωμοδότηση του Συμβουλίου 

- της Επικράτειας, με πρόταση των Υπουργών Εσωτερικών, 

- Δημόσιας Διοίκησης και Αποκέντρωσης, Οικονομικών, 
Μεταφορών και Επικοινωνιών, αποφασίζουμε: 

Άρθρο μόνο 

1. Οι εξήντα δύο (62) οργανικές θέσεις μονίμου προσω¬ 
πικού, που ουοτάθηκαν στο Υπουργείο Μεταφορών και 
Επικοινωνιών με το άρθρο δεύτερο, παρ. 2 του Ν. 2246/ 
1994 «Οργάνωση και λειτουργία του τομέα τηλεπικοινω¬ 
νιών» (ΦΕΚ 172/Α), για τη στελέχωση της, ουσταθείσας 
με αυτό και υπαγομένης στον Υπουργό Μεταφορών και 
Επικοινωνιών, Γενικής Γραμματείας Επικοινωνιών, κατα- 
νέμονται κατά κατηγορία και κλάδο, προστιθέμενες στις 
οργανικές θέσεις του μόνιμου προσωπικού των αντιστοί¬ 
χων κλάδων που προβλέπονται από το άρθρο 41 παρ. 1 
του Π .Δ. 149/1992 «Οργανισμός του Υπουργείου Μετα¬ 
φορών και Επικοινωνιών» (ΦΕΚ 72/Α), ως ακολούθως: 


Κατηγορίες - Κλάδοι θέσεις 

α) Κατηγορία ΠΕ 

Κλάδος ΠΕ Μηχανικών 20 

Κλάδος ΠΕ Διοικητικός-Οικονομικός 10 

Κλάδος ΠΕ Πληροφορικής 2 

Κλάδος ΠΕ Μεταφορών-Διερμηνέων 2 

β) Κατηγορία ΤΕ 

Κλάδος ΤΕ Τεχνολογικών Εφαρμογών 6 

Κλάδος ΤΕ Πληροφορικής 2 

γ) Κατηγορία ΔΕ 

Κλάδος ΔΕ Διοικητικός-Λογιστικός 6 

Κλάδος ΔΕ Μεταφραστών 1 

Κλάδος ΔΕ Δακτ/φων-Στενογράφων 3 

Κλάδος ΔΕ Προσωπικού Η/Υ 6 

Κλάδος ΔΕ Τεχνικός _4 

ΣΎΝΟΛΟ 62 


2. Η ισχύς του παρόντος Διατάγματος αρχίζει απότη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 12 Φεβρουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤ. ΤΣΟΧΑΤΖΟΠΟΥΛΟΣ ΑΛΕΞ. ΠΑΠΑΔΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΑΡΑΛΑΜΠΟΣ ΚΑΣΤΑΝΙΔΗΣ 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

(4) 

Πράξη 1 της 9 Φεβρουάριου 1996 
Παραχώρηση, κατά κυριότητα και δωρεάν, διαθέσιμης 

έκτασης χιλίων (1,000) στρεμμάτων του αριθμ. 93α 

κτηνστροφικού λειβαδιού Πέϊ-Δοκοϋ Χαλκίδας, στη 

Νομαρχιακή Αυτοδιοίκηση Εύβοιας, για τη δημιουργία 

Βιοτεχνικού Πάρκου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 123 παρ. 10 του Αγροτικού 
Κώδικα όπως τροποποιήθηκε και αντικαταστάθηκε με το 
άρθρο 6 του Ν. 994/1979 «περί ρυθμίσεως θεμάτων και 
διαθέσεως των αποστραγγισθεισών γαιών ελών Λυσιμα- 
χίας και Τριχωνίδος και άλλων τινών διατάξεων» (ΦΕΚ 279 
τ Α721.12.1979). 

β. Την αριθμ. 123722/18.12.1995 εισήγηση του 
Υπουργού Γεωργίας για παραχώρηση κατά κυριότητα δω¬ 
ρεάν, διαθέσιμης, κατά την Αγροτική Νομοθεσία, έκτασης 
χιλίων (1.000) στρεμμάτων, από την συνολική έκταση δύο 
χιλιάδων (2.000) στρεμμάτων, του αριθμ. 93α κτηνοτρο- 
φικοϋ λειβαδιού Πέϊ-Δοκοϋ Χαλκίδας, στη Νομαρχιακή 
Αυτοδιοίκηση Εύβοιας, για τη δημιουργία Βιοτεχνικού 
Πάρκου. 

γ. Τα στοιχεία του σχετικού φακέλλου, αποφασίζει: 

1. Παραχωρεί, κατά κυριότητα και δωρεάν, διαθέσιμη, 
κατά την Αγροτική Νομοθεσία, έκιααη χιλίων στρεμμάτων 
του αριθμ. 93α κτηνοτροφικού λειβαδιού Πέϊ-Δοκού Χαλ¬ 
κίδας, όπως αυτή εμφανίζται στο υπό τα στοιχεία Α, Β, Γ, 
Δ, Ε, Ζ, Η, θ, I, Κ, Λ, Μ, Ν, Ξ, Ξ', Ο, Π, Ρ. Σ, Τ, Υ, Φ, Α και με 
κλίμακα 1:5.000 Τοπογραφικό Διάγραμμα, που συντά¬ 
χθηκε από τον Δ. Χρισταντώνη και θεωρήθηκε από τον 
Προϊστάμενο του Τ.Τ. Ν. Εύβοιας Δημήτριο Πρωτοπαπά, 
οτη Νομαρχιακή Αυτοδιοίκηση Εύβοιας, για τη δημιουργία 
Βιοτεχνικού Πάρκου. 

2. Ορίζει τα ακόλουθα: 

α. Ο διαχωρισμός της ανωτέρω έκτασης θα γίνει σε συ¬ 
νεργασία με τη Δ/νση Αγροτικής Ανάπτυξης Εύβοιας και 
την Υπηρεσία Τοπογραφικής του ίδιου νομού, με τρόπο 
που δεν θα κωλύει την κτηνοτροφική εκμετάλλευση του 
εναπομένοντος τμήματος του λειβαδιού Πέϊ-Δοκού Χαλ¬ 
κίδας. 

β. Η Πράξη αυτή τελεί υπό τον όρο την ανάκλησης, σε 
περίπτωση που δεν πραγματοποιηθεί ή αλλάξει ο σκοπός 
για τον οποίο παραχωρεΐται η έκταση. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο ΠΡΟΕΔΡΟΣ ΤΑ ΜΕΛΗ 

Ακριβές Αντίγραφο 

Ο Γραμματέας του Υπουργικού Συμβουλίου 
ΑΝΑΣΤΑΣΙΟΣ X. ΜΑΝΤΕΛΗΣ 

ΕΦΗΜΕΡ1Σ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΠΡΟΤΟ) 


ΚΑΝΟΝΙΣΜΟΙ 


Πράξη 8 της 9 Φεβρουάριου 1996 

Αύξηση των θέσεων Ειδικών Συμβούλων-Ειδικών Συνερ¬ 
γατών, Μετακλητών Υπαλλήλων και Υπαλλήλων με 
απόσπαση στο Πολιτικό Γραφείο του Υπουργού ΠΕ.- 
ΧΩ.ΔΕ. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 30 παρ. 5 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137 
τ.Α’). 

β. Την αριθμ. 109/13.4.1994 Π.Υ.Σ. «Αύξηση των θέ¬ 
σεων Ειδικών Συμβούλων - Ειδικών Συνεργατών και Απο¬ 
σπασμένων Υπαλλήλων, στο Πολιτικό Γραφείο του Ανα¬ 
πληρωτή Υπουργού Περιβάλλοντος, Χωροταξίας και Δη¬ 
μοσίων Έργων». 

γ. Την αριθμ. Δ16β/01/42/Β/24.1.1996 εισήγηση του 
Υπουργού ΠΕ.ΧΩ.Δ.Ε., για αύξηση των θέσεων Ειδικών 
Συμβούλων - Ειδικών Συνεργατών κατά επτά (7), Μετα¬ 
κλητών Υπαλλήλων κατά πέντε (5) και Υπαλλήλων με από¬ 
σπαση κατά δεκαπέντε (15) στο Πολιτικό του Γραφείο. 

γ. Το έγγραφο του Γ ενικού Λογιστηρίου του Κράτους με 
αριθμ. πρωτ. 2005840/1.2.1996 από το οποίο προκύπτει 
ότι, η δαπάνη που θα προκληθεί από την αύξηση κατά εί¬ 
κοσι επτά (27) των θέσεων Ειδικών Συμβούλων - Ειδικών 
Συνεργατών, Μετακλητών Υπαλλήλων και Υπαλλήλων με 
απόσπαση στο Πολιτικό Γραφείο του Υπουργού ΠΕ.¬ 
ΧΩ.Δ.Ε. για μεν τις είκοσι μία (21) θέσεις, θα αντιμετωπι- 
σθεί από τις πιστώσεις που έχουν προβλεφθεί για τις θέ¬ 
σεις Ειδικών Συμβούλων - Ειδικών Συνεργατών, Μετακλη¬ 
τών Υπαλλήλων και Υπαλλήλων με απόσπαση του Πολιτι¬ 
κού Γραφείου του Αναπληρωτή Υπουργού ΠΕ.ΧΩ.Δ.Ε., 
του οποίου η θέση δεν καλύφθηκε και για δε τις έξι (6) θέ¬ 
σεις, για τις οποίες δεν προβλέπονται πιστώσεις, θα πρέ¬ 
πει να αντιμετωπισθεί από το αποθεματικό, αποφασίζει. 

Αυξάνει, τις θέσεις στο Πολιτικό Γ ραφείο του Υπουργού 
ΠΕ.ΧΩ.ΔΕ, για κάλυψη εξαιρετικών υπηρεσιακών ανα¬ 
γκών, ως ακολούθως: 

θέσεις Ειδικών Συμβούλων - Ειδικών Συνεργατών κατά 
επτά (7) 

θέσεις Μετακλητών Υπαλλήλων κατά πέντε (5) 
θέσεις Υπαλλήλων με απόσπαση κατά δεκαπέντε (15) 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος "'" α ί^η 

Ακριβές αντίγραφο 

Ο Γραμματέας του Υπουργικού Συμβουλίου 
ΑΝΑΣΤΑΣΙΟΣ X. ΜΑΝΤΕΛΗΣ 


( 6 ) 

ΚΑΝΟΝΙΣΜΟΣ ΥΠ’ ΑΡΙΘΜ. 79/1996 
Περί Συγκροτήσεως και λειτουργίας του ΓΡΑΦΕΙΟΥ ΤΥ¬ 
ΠΟΥ ΚΑΙ ΔΗΜΟΣΙΩΝ ΣΧΕΣΕΩΝ της Ιερός Συνόδου 
της Εκκλησίας της Ελλάδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 1 παρ. 4,9 παρ. 4,10 παρ. 

1, εδάφιον θ και 4 του Νόμου 590/1977 «Περί του Κατα¬ 
στατικού Χάρτου της Εκκλησίας της Ελλάδος». 

2 Την από 1.11.1995 Απόφασιν Αυτής, ψηφίζει: 

Τον υπ’ αριθμόν 79/1996 ΚΑΝΟΝΙΣΜΟΝ «Περί συ¬ 
γκροτήσεως και λειτουργίας του ΓΡΑΦΕΙΟΥ ΤΥΠΟΥ ΚΑΙ 
ΔΗΜΟΣΙΩΝ ΣΧΕΣΕΩΝ της Ιερός Συνόδου της Εκκλησίας 
της Ελλάδος, έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 79/1996 

ΠΕΡΙ ΣΥΓΚΡΟΤΗΣΕΩΣ ΚΑΙ ΛΕΙΤΟΥΡΓΙΑΣ ΤΟΥ ΓΡΑ¬ 
ΦΕΙΟΥ ΤΥΠΟΥ ΚΑΙ ΔΗΜΟΣΙΩΝ ΣΧΕΣΕΩΝ ΤΗΣ ΙΕΡΑΣ 
ΣΥΝΟΔΟΥ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ. 

’Αρθρον1 

1. Συνιστάται, δια του παρόντος Κανονισμού, και λει¬ 
τουργεί εφ’ εξής Γραφείον Τύπου και Δημοσίων Σχέσεων 
της Ιερός Συνόδου της Εκκλησίας της Ελλάδος, τελούν 
υπό την εποπτείαν αυτής κατά τα ακολούθως οριζό¬ 
μενα. 

2. Έργον του Γραφείου Τύπου και Δημοσίων Σχέσεων 
της Ιερός Συνόδου είναι η πληρεστέρα δυνατή ενημέρω- 
σις του πληρώματος της Εκκλησίας και της κοινής γνώ¬ 
μης, επί θεμάτων εκκλησιαστικού και άλλου συναφούς εν¬ 
διαφέροντος, μέσω του Τύπου, των ραδιοφωνικών και τη¬ 
λεοπτικών δικτύων, και των ειδησεογραφικών Πρακτο¬ 
ρείων. 

3. Η ενημέρωσις γίνεται ωσαύτως δια του Ραδιοφωνικού 
Σταθμού της Εκκλησίας, δια της υπό του Γ ραφείου Τ ύπου 
και Δημοσίων Σχέσεων εκδιδομένης εφημερίδος «ΕΚ¬ 
ΚΛΗΣΙΑΣΤΙΚΗ ΑΛΗΘΕΙΑ, δια των φυλλαδίων «Προς τον 
Λαόν, και δια παντός ετέρου προσφόρου μέσου. 

’Αρθρον 2 

1. Το Γραφείον Τύου τελεί υπό την διεΰθυνσιν πενταμε¬ 
λούς ΕΠΟΠΤΕΥΟΥΣΗΣ ΕΠΙΤΡΟΠΗΣ, η οποία συγκροτεί¬ 
ται α) υπό του Μακαριωτάτου Προέδρου της Ιεράς Συνό¬ 
δου, αναπληρουμένου υπό Συνοδικού Αρχιερέως, οριζο- 
μένου υπό της Δ.Ι.Σ. ως συνδέσμου αυτής μετά της Σ.Ε, 
Τύπου επί ενιαυσίω θητεία ίση προς την Συνοδικήν περίο¬ 
δον, β) υπό του Αρχιγραμματέως της Δ.Ι.Σ. αναπληρουμέ¬ 
νου υπό του Γραμματέως της Σ.Ε. Τύπου, γ) εκ του εκά- 
στοτε Γεν. Διευθυντού της Αποστολικής Διακονίας ανα¬ 
πληρουμένου υπό του Διευθυντού Υπηρεσιών αυτής δ) εκ 
του εκάστοτε Διευθυντού των Περιοδικών «ΕΚΚΛΗΣΙΑ» 
και «ΕΦΗΜΕΡΙΟΣ», αναπληρουμένου υπό του Προϊσταμέ¬ 
νου των Γ ραφείων των ως άνω Περιοδικών και ε) εκ του 
εκάστοτε Διευθυντού του Ραδιοφωνικού Σταθμού της Εκ¬ 
κλησίας της Ελλάδος η του αναπληρωτοϋ αυτού. Πρόε¬ 
δρος της Επιτροπής είναι ο Μακαριώτατος Πρόεδρος η εν 
κωλύματι αυτού ο ορισθείς αναπληρωτής αυτού Συνοδι- 

κ6ς Αρχιερεύς. Χρέη Γραμματέως ασκεί ο Γραμματεϋς 
της Σ.Ε. Τύπου. 

2. Εις τας συνεδρίας της Εποπτευοϋσης Επιτροπής πα- 
ρίαταται μετ' απόφασιν αυτής κατά περίπτωσιν ειδικός τις 
Σύμβουλος. 

3. Η συμμετοχή εις τας συνεδρίας της Ε.Ε. είναι τιμη¬ 
τική και άμισθος. 

Άρθρον 3 

Η Εποπτεύουσα Επιτροπή: 

1. Έχει ακεραίαν την ευθύνην δια την αρτίαν, εμπρέ- 
πουσαν και αντικειμενικήν ενημέρωσιν του Ελληνικού 
Λαού επί θεμάτων αφορώντων εις την ζωήν και την δράσιν 
την Εκκλησίας, όταν βεβαίως και εφ’ όσον παρίσταται 
τοιαύτη ανάγκη. 

2. Συντάσσει τα Ανακοινωθέντα της Δ.Ι.Σ. ή της Ι.Σ.Ι. 
οσόκις κρίνεται απαραίτητος η εκδοσις αυτών, τα οποία 
αναγινωσκόμενα εν τω τέλει της συνεδρίας αυτής, μονο- 
γράφονται υπό του Προέδρου της Επιτροπής και του Αρχι- 
γραμματέως η του αναπληρωτοϋ του. Το υπογραμμένον 
Ανακοινωθέν, παραδίδεται εις το Γραφεϊον Τύπου, το 
οποίον μεριμνά δια την εκτύπωσιν και έγκαιρον διανομήν 
τούτου με την συνδρομήν υπαλλήλων και την χρήσιν των 
τηλεπικοινωνιακών μέσων του Γραφείου Τύπου. 

3. Παρακολουθεί δια των μελών της, και δια των εντε¬ 
ταλμένων υπ’ αυτής οργάνων, κληρικών ή λαϊκών, και δΓ 
εθελοντών συνεργατών, τα δημοσιεύματα του τύπου και 
τας ειδικός εκπομπάς των μέσων ενημερώσεως και απο¬ 
φασίζει δια τας αναγκαίας παρεμβάσεις, είτε δι’ ανακοι¬ 
νώσεων είτε δια της συμμετοχής εκπροσώπου της εις αυ¬ 
τός . 

4. Ορίζει κατά περίπτωσιν εκκλησιαστικόν εκπρόσω¬ 
πον, κατά προτίμησιν κληρικόν, ο οποίος θα ενημερώνη 
αυτοπροσώπως τους δημοσιογράφους του Τύπου και των 
μέσων Ενημερώσεως επί εκκλησιαστικών θεμάτων ή θε¬ 
μάτων επί των οποίων ζητείται η γνώμη της Εκκλησίας. 

5. Παρακολουθεί και δίδει κατευθύνσεις δια την σύντα¬ 
ξιν και κυκλοφορίαν της εφημερίδος «ΕΚΚΛΗΣΙΑΣΤΙΚΗ 
ΑΛΗΘΕΙΑ» και των φυλλαδίων «ΠΡΟΣ ΤΟΝ ΛΑΟΝ» συνε- 
δριάζουσα, οσάκις χρειάζεται, προς τούτο, με τη συμμετο¬ 
χήν του Διευθυντού της εφημερίδος «Ε.Α.». 

Ο Διευθυντής της εφημερίδος εισηγείται εις την Επι¬ 
τροπήν θέματα αφορώντα εις την σύνταξιν και κυκλοφο¬ 
ρίαν της Εφημερίδος. 

6. Εισηγείται εις την Δ.Ι.Σ. θέματα σχετικά με την συμ¬ 
μετοχήν των κληρικών εις τα Μ.Μ.Ε. και με τας ενεργείας 
και αποφάσεις του Εθνικού Συμβουλίου Ραδιοτηλεορά- 
σεως. 

7. Εισηγείται εις την Δ.Ι.Σ. θέματα προσωπικού του Γ ρα¬ 
φείου, η οποία και επ’ αυτών αποφασίζει. 

Αρθρον 4 

1. Το Προσωπικόν του Γραφείου Τύπου και Δημοσίων 
Σχέσεων της Ιεράς Συνόδου διαρθρούται ως εξής: 

θέσις μία (1) Συνεργάτου Γ ραφείου Τ ύπου 

θέσις μία (1) Διευθυντού Εφημερίδος «ΕΚΚΛΗΣΙΑ¬ 
ΣΤΙΚΗ ΑΛΗΘΕΙΑ». 

θέσις μία (1) Αρχισυντάκτου Εφημερίδος «Ε.Α.». 

θέσις μία (1) Γραμματέως Εφημερίδος «Ε.Α.». 

θέσις μία (1) Χειριστών Η/Υ - Φωτοσνθέσεως. 

θέσις μία (1) Συνεργάτου Δημοσίων Σχέσεων. 

2. Η λογιστική υπηρεσία της Εφημερίδος «Ε.Α.», ήτοι 
έσοδα, έξοδα, έκτακτοι δαπάναι και έλεγχος αυτής, διεξά¬ 
γεται ύπό της Οικονομικής Υπηρεσίας της Ιεράς Συνόδου 


της Εκκλησίας, ως ο εν ισχύι Κανονισμός περί αυτής προ¬ 
βλέπει. 

3. Τας θέσεις του Προσωπικού καταλαμβάνει το ήδη 
υπηρετούν προσωπικόν, προσλαμβανόμενον κατά τας 
διατάξεις του «Κώδικος περί εκκλησιαστικών υπαλλή¬ 
λων». 

Αρθρον 5 

1. Η αντιμετώπισις εκτάκτων ζητημάτων Τ ύπου, ειδικής 
σημασίας, κατα τας περιόδους καθ, ας δεν συνεδριάζει η 
Δ.Ι.Σ., ενεργείται υπό της Ε.Ε. και των οργάνων αυτής, 
υπό την προϋπόθεσιν της ενημερώσεως του Μακαριωτά- 
του Προέδρου και με την σύμφωνον γνώμην αυτού. Εις 
πάσαν περίπτωσιν ο Μακαριώτατος Πρόεδρος ενημερού- 
ται υπό του αναπληρούντος αυτόν Σεβασμιωτάτου Αρχιε- 
ρέως της Ε.Ε. και εγκρίνει ειδικός παρεμβάσεις. 

2. Η εκπροσώπησις της Εκκλησίας εις συνέδρια και συ¬ 
μπόσια δια στελεχών της Υπηρεσίας Τύπου αυτής αποιρα- 
σίζεται υπό την Δ.Ι.Σ. μετά πρότασιν της Ε.Ε. 

Αρθρον 6 

1. Μετά πρότασιν της Ε.Ε. και κατόπιν αποφάσεως της 
Σ.Ε. Τύπου συγκροτείται και λειτουργεί εις το Γραφεϊον 
Τύπου και Δημοσίων Σχέσεων της Ιεράς Συνόδου «Συμ¬ 
βουλευτική Ομάς», συνερχομένη εις τακτά χρονικά δια¬ 
στήματα, εξειδικευμένων εις θέματα δημοσιογραφίας και 
δημοσιότητας εθελοντών επιστημόνων συνεργατών κλη¬ 
ρικών ή λαϊκών. Εις την «Συμβουλευτικήν Ομάδα» εξοφφι- 
κίου μετέχουν άπαντα τα μέλη της Σ.Ε. Τ ύπου και της Ε.Ε. 
του Γ ραφείου Τύπου και Δημοσίων Σχέσεων της Ιεράς Συ¬ 
νόδου, συνερχομένης υπό την προεδρίαν του έχοντος τα 
πρεσβεία χειροτονίας Αρχιερατικού μέλους. 

2. Έργον της «Συμβουλευτικής Ομάδος», είναι η ανταλ¬ 
λαγή απόψεων μετά των οργάνων του Γ ραφείου Τ ύπου και 
Δημοσίων Σχέσεων της Ιεράς Συνόδου επί θεμάτων Τύ¬ 
που και Μ.Μ.Ε. και η υποστήριξης του έργου αυτών. 

"Αρθρον 7 

Τα κατά τόπους Γραφεία Τύπου των Ιερών Μητροπό¬ 
λεων συνεργάζονται μετά του Γ ραφείου Τ ύπου και Δημο¬ 
σίων Σχέσεων της Ιεράς Συνόδου επί θεμάτων μείζονος 
της τοπικής σημασίας. 

Άρθρον 8 

Ο παρών Κανονισμός τροποποιείται τη αποφάσει της 
Δ.Ι.Σ. μετά πρότασιν της Ε.Ε. και ισχύει από της δημοσιεύ- 
σεως αυτού εις την Έφη μερίδα της Κυβερνήσεως και το 
Δελτίον «ΕΚΚΛΗΣΙΑ». 

Άρθρον 9 

Από τας διατάξεις του Κανονισμού αυτού προκαλεΐται 
δαπάνη εις βάρος του προϋπολογισμού του Νομικού Προ¬ 
σώπου της Εκκλησίας της Ελλάδος, το ύψος της οποίας 
δεν δύναται να προσδιορισθή. 

Αθήνα, 11 Ιανουάριου 1996 

Ο Πρόεδρος 
Τ Ο Αθηνών ΣΕΡΑΦΕΙΜ 

(7) 

ΚΑΝΟΝΙΣΜΟΣ ΥΠ' ΑΡΙΘ. 80/1996 

Περί τροποποιήσεως και συμπληρώσεως του υπ’ αριθμ. 
61/1992 περί Διοικήσεως και Διαχειρίσεως του εν Κο¬ 
ρώνω Παναξιακού Ιερού Προσκυνήματος Παναγίας 
Αγροκοιλιωτίσσης της Ιεράς Μητροπόλεως Παρονα¬ 
ξίας· 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις του άρθρου 59 του Ν. 590/1977. 

2) Τον υπ’ αριθμ. 61 /1992 Κανονισμόν της Ιεράς Συνό¬ 
δου (ΦΕΚ 116/Τ.Α77.7.1992). 

3) Την υπ’ αριθμ. 10/28.12.1995 Απόφασιν της Διοι- 
κούσης Επιτροπής του Ιερού Προσκυνήματος Παναγίας 
Αγροκοιλιωτίσσης. 

4) Την υπ’ αριθμ. 6/29.12.1995 εγκριτικήν Απόφασιν 
του Μητροπολιτικού Συμβουλίου της Ιεράς Μητροπόλεως 
Παροναξίας. 

5) Την υπ' αριθμ. 1045/30.12.1995 πρότασιν του Μη¬ 
τροπολίτου Παροναξίας. 

6) Την από 11.1.1996 Απόφασιν Αυτής, ψηφίζει: 

Τον υπ’ αριθμ. 80/1996 ΚΑΝΟΝΙΣΜΟΝ, έχονταοϋτω: 

ΚΑΝΟΝΙΣΜΟΣ ΥΠ' ΑΡΙΘΜ. 80/1996 

«Περί τροποποιήσεως και συμπληρώσεως του υπ' αριθμ. 
61/1992 Κανονισμού περί Διοικήσεως και Διαχειρί¬ 
σεως του εν Κορώνω Παναξιακού Ιερού Προσκυνήμα¬ 
τος Παναγίας Αγροκοιλιωτίσσης της Ιεράς Μητροπό¬ 
λεως Παροναξίας». 

Άρθρον 1 

Το άρθρον 2ον του υπ’ αριθμ. 61/1992 Κανονισμού 
αντικαθίσταται ως ακολούθως: 

« Αρθρον 2ον 

1. Το Ιερόν Προσκύνημα τελεί υπό την άμεσον επο- 
πτείαν και έλεγχον της I. Μητροπόλεως Παροναξίας και 
διοικείται υπό Εννεαμελούς Διοικοϋσης Επιτροπής, συ- 
γκροτουμένης υπό του εκάστοτε Μητροπολίτου Παρονα¬ 
ξίας ως Προέδρου, εκ δύο κληρικών και έξι λαϊκών μετά 
των αναπληρωτών αυτών, διοριζομένων απάντων υπό του 
Μητροπολιτικού Συμβουλίου (τη προτάσει του Μητροπο¬ 
λίτου), επί τριετεί θητεία. Το αξίωμα των Μελών είναι τιμη¬ 
τικόν και άμισθον. 

Εις εκ των κληρικών μελών, οριζόμενος διά Πράξεως 
του Προέδρου, είναι αντιπρόεδρος της Δ.Ε., προεδρεύων 
των συνεδριάσεων αυτής, απόντος ή κωλυομένου του Σε- 
βασμιωτάτου Μητροπολίτου. 

2. Τα μέλη της Διοικούσης Επιτροπής συνέρχονται εις 
συνεδρίασιν εντός 20 ημερών από της κοινοποιήσεως του 
διοριστήριου εγγράφου των, εκλέγουν δε τον ταμίαν και 
τον γραμματέα. 

3. Η Δ.Ε. συνεδριάζει τακτικώς μεν ανά δίμηνον καθ’ 
ημέραν και ώραν οριζομένην υπό του Προέδρου, εκτά¬ 


κτως δε οσάκις ήθελε παραστή ανάγκη, τη προσκλήσει 
του προέδρου, εις τα γραφεία του Ιερού Προσκυνήμα¬ 
τος.» 

Άρθρον 2 

Το άρθρον 3ον του υπ’ αριθμ. 61/1992 Κανονισμού 
αντικαθίσταται ως ακολούθως: 

«Άρθρον 3ον 

1. Η Δ.Ε. έχει τα κάτωθι καθήκοντα: 

α. Μεριμνά διά την διοίκησιν και διαχείρισιν των εσόδων 
και περιουσιακών στοιχείων του Ιερού Προσκυνήματος. 

β. Καταρτίζει τον Προϋπολογισμόν και Απολογισμόν του 
Ιερού Προσκυνήματος. 

γ. Αποφασίζει διά την διάθεσιν των εσόδων του Ιερού 
Προσκυνήματος, κατά τας διατάξεις του παρόντος. 

δ. Αποφασίζει διά την πρόσληψιν του αναγκαιούντος 
προσωπικού, ως και επί παντός ζητήματος αναγομένου 
εις την νόμιμον και χρηστήν διοίκησιν του I. Προσκυνήμα¬ 
τος. 

2. Το διαχειριστικόν έτος διά το I. Προσκύνημα συμπί¬ 
πτει προς το εκάστοτε ισχύον διά το Δημόσιον. 

Τον προτελευταίον μήνα του δαιχειριστικού έτους η 
Δ.Ε. συντάσσει τον Προϋπολογισμόν διά την χρήσιν του 
επομένου έτους και υποβάλλει τούτον προς έλεγχον και 
έγκρισιν εις το Μητροπολιτικόν Συμβούλιον. 

Εντός δύο μηνών από της λήξεως του διαχειριστικού 
έτους η Δ.Ε. συντάσσει τον απολογισμόν του λήξαντος 
διαχειριστικού έτους και υποβάλλει τούτον προς έγκρισιν 
εις το Μητροπολιτικόν Συμβούλιον. 

3 Διά πάσαν είσπραξιν εκδίδεται γραμμάτιον εισπρά- 
ξεως, διά πάσαν δε πληρωμήν ένταλμα πληρωμής. Τα 
γραμμάτια εισπράξεων και τα εντάλματα πληρωμών αριθ- 
• μούνται και θεωρούνται υπό του Προέδρου. Τα εκδιδό- 
μενα γραμμάτια ΐ,σπράξεων και τα εντάλματα πληρωμής, 
εις α επισυνάπτονται πάντα τα δικαιολογητικά, φέρουν την 
υπογραφήν του Προέδρου και του Ταμίου της Δ.Ε. 

4. Τα λογιστικά και ταμιακά βιβλία του Προσκυνήματος, 
ως και τα βιβλία πρακτικών, αριθμούνται κατά φύλλον και 
θεωρούνται εις το τέλος και πρό της χρήσεως αυτών υπό 
του Προέδρου της Δ.Ε. 

Τα τηρούμενα βιβλία είναι: 

1. Βιβλίον Πρωτοκόλλου. 

2. Βιβλίον Αποφάσεων της Δ.Ε. 

3. Βιβλίον Εσόδων και Εξόδων. 

4. Στέλεχος διπλοτύπων αποδείξεων εισπράξεων. 

5. Στέλεχος διπλοτύπων ενταλμάτων πληρωμής. 

6. Βιβλίον τιμαλφών και λοιπών περιουσιακών στοι¬ 
χείων». 

Άρθρον 3 

Το άρθρον δον του αυτού Κανονισμού αντικαθίσταται 
ως ακολούθως: 

« Αρθρον δον 

Πόροι του I. Προσκυνήματος είναι 
α. Αι εκ κηρού και ιεροτελεστιών εισπράξεις και τα εκ 
των λοιπών αφιερωμάτων των πιστών τοοδα του I. Προ¬ 
σκυνήματος. 

β. Αι υπέρ του I. Προσκυνήαμτος πμοσφοραί, κληρονο- 
μίαι, κληροδοσίαι και λοιπαί αφιερώσεις πόσης φύσεως 
των πιστών. 

γ. Τα κατά την έναρξιν ισχύος του παρόντος, υπάρχοντα 

χρηματικά αποθέματα, τα τιμαλφή, ως και πάσα εκκρεμής 
είσπραξις εκ των προηγουμένων χρήσεων. 

δ. Λοιπά έσοδα μη προβλεπόμενα διά του παρόντος. 

3. Αι τυχόν προσφοραί των Χριστιανών που γίνονται διά 
την επισκευήν του Ναού ή ανέγερσιν νέου ή την επισκευήν 
των υπαρχόντων κτισμάτων ή ανέγερσιν νέων, δεν φορο¬ 
λογούνται και χρησιμοποιούνται αποκλειστικώς και μόνον 
δι' ον σκοπόν εγένοντο αι προσφοραί». 

Άρθρον 4 

Το άρθρον 6ον του αυτού Κανονισμού αντικαθίσταται 
ως ακολούθως: 

«'Αρθρον 6ον 

Τα εις το I. Προσκύνημα τιμαλφή-αφιερώματα, εκποιού¬ 
νται κατά τα υπό του ειδικού εκκλησιαστικού κανονισμού 
οριζόμενα, το εισπραττώμενον δε ποσόν εισάγεται εις το 
ταμείον του I. Προσκυνήαμτος, εκδισομένου σχετικού- 
γραμματίου εισπράξεως». 

Άρθρον 5 

Το άρθρον 7ον του αυτού Κανονισμού αντικαθίσταται 
ως ακολούθως: 

«Άρθρον 7ον 

1. Τα έσοδα του I. Προσκυνήματος διατίθενται, αποφά- 
σει της Δ. Επιτροπής, διά τους κατωτέρω αναφερομένους 
σκοπούς: 

α. Διά την συντήρησιν και εξωραϊσμόν ίου I. Προσκυνή¬ 
ματος και των Κελλίων αυτού, καθώς και διά την αξιοποίη- 
σιν της λοιπής περιουσίας αυτού. 

β. Διά τα υπό του Νόμου διά τους προσκυνηματικούς να¬ 
ούς οριζόμενα ποσοστά διά το ΤΑΚΕ και την Αποστολικήν 
Διακονίαν. 

γ. Διά την καθαριότητα του προσκυνήματος και αμοιβήν 
του τακτικού και εκτάκτου προσωπικού. 

δ. Διά την αντιμετώπισιν δαπανών λειτουργίας του Μη- 
τροπολιτικού Γ ραφείου, ως και του Ιεραποστολικού, κατη¬ 
χητικού, κηρυκτικού και φιλανθρωπικού έργου της Ιερός 
Μητροπόλεως, ιδία μεταξύ των νέων. 

ε. Διά την παροχήν υποτροφιών εις μαθητάς, φοιτητάς, 
απόρους, πολυτέκνους, αναξιοπαθούντας, καταγομένους 
εκ της I. Μητροπόλεως. 

στ. Διά την προβολήν ανά το Πανελλήνιον του I. Προ¬ 
σκυνήματος (εκδηλώσεις, εκδόσεις, συνέδρια, επέτειοι 
κ.λ.π.). 

ζ. Διά την ενίσχυσιν προγραμμάτων διαφυλάξεως της 
Εκκλησιαστικής και Εθνικής κληρονομιάς μας. 

2. Πάσα δαπάνη δέον να προβλέπεται υπό του προϋπο¬ 
λογισμού. Επιτρέπεται δε η αναθεώρησις του προϋπολο¬ 
γισμού εντός του διανυομένου διαχειρσιστικού έτους, κα¬ 
τόπιν αποφάσεως της Δ.Ε. και εγκρίσεως του Μητροπολι- 
τικού Συμβουλίου. 

3. Ο Ταμίας παραλαμβάνει παρά του προκατόχου του 
διά κανονικού Πρωτοκόλλου, υπογραφομένου παρά του 
παραδίδοντος, του παραλαμβάνοντος και του Προέδρου 
της Δ.Ε., τα εν τω ταμείω μετρητά ως και τα τυχόν υπάρχο¬ 
ντα χρεώγραφα, ομολογίες, γραμμάτια, τίτλους ιδιοκτη¬ 
σίας και παν σχετικόν τίτλον ή έγγραφον και τα τιμαλφή. 

Διά την υπό του ταμίου πληρωμήν ποσού ανωτέρου του 
υπό της Δ.Ε. εκάστοτε οριζομένου, απαιτείται απόφααις 
της Δ.Ε., παν δε άνευ τοιαύτης αποφάσεως καταβαλλόμε- 
νον ποσόν βαρύνει τον ταμίαν. 


Ο ταμίας δεν δΰναται να κρατή εις χείρας του, πέραν 
των τακτικών μηνιαίων εξόδων, ποσόν άνω των 50.000 
δρχ. Το επί πλέον τούτου καταθέτει εις την τράπεζαν ή 
ταχ. ταμιευτήριον». 

Άρθρον 6 

Το άρθρον 8ον του αυτού Κανονισμού αντικαθίσταται 
ως ακολούθως: 

«'Αρθρον 8ον 

Διά την εξυ^ηρείτησιν των λειτουργικών και πνευματι¬ 
κών αναγκών του I. Προσκυνήματος και την προβολήν του 
πνευματικού χαρακτήρος αυτού, ο Μητροπολίτης ορίζει 
έναν Ιεροκήρυκα - πνευματικόν και έναν Εφημέριον, κατά 
προτίμησιν της Ενορίας Κορώνου.» 

Αρθρον 7 

Εις τον υπ’ αριθ. 61/1992 Κανονισμόν προστίθεται άρ¬ 
θρον 11 ον έχον ούτω: 

«Άρθρον 11ον 
Κάλυψις δαπάνης 

Από τις διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιερός Μητροπόλεως Παροναξίας, το ύφος της 
οποίας δεν δύναται να προσδιορισθή.» 

Αθήνα, 11 Ιανουαρίου 1996 
Ο Πρόεδρος 
ΐ Ο Αθηνών ΣΕΡΑΦΕΙΜ 
Ο Αρχιγραμματεύς 
ί Ο Διαυλείας Δαμασκηνός 

-♦- 

ΑΠΟΦΑΣΕΙ Σ 

Αρ. 121 (8) 

ΠΡΑΞΗ ΔΙΟΙΚΗΤΗ ΑΡΙΘ. 2375/29.12.1995 
(Άρθρο 1 του Ν. 1266/82) 

Σύσταση Συντονιστικής Επιτροπής Αγορών Χρήματος, Συ¬ 
ναλλάγματος και Χρεογράφων. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις». 

β) την από 17.9.80 (Συν. 19) απόφαση του Γενικού Συμ¬ 
βουλίου της Τράπεζας της Ελλάδος με την οποία ουνε- 
στήθη Επιτροπή Αγοράς Συναλλάγματος και Συμβούλιο 
Αγοράς Συναλλάγματος, 

γ) την από 31.10.95 (Συν. 11) σχετική απόφαση του Γε¬ 
νικού Συμβουλίου της Τράπεζας της Ελλάδος, 

δ) άτι μετά την απελευθέρωση του πιστωτικού συστήμα¬ 
τος και της κίνησης κεφαλαίων έχουν δημιουργηθεί νέες 
συνθήκες λειτουργίας των εγχώριων αγορών και έχει ενι- 
σχυθεί η διασύνδεσή τους με τις αντίστοιχες διεθνείς αγο¬ 
ρές χρήματος, συναλλάγματος και κεφαλαίων, 

ε) την αναγκαία προσαρμογή του χρηματοπιστωτικού 
συστήματος και των μέσων άσκησης της νομισματικής πο¬ 
λιτικής ενόψει της ευρωπαϊκής νομισματικής ένωσης: 
αποφάσισε: . 

Να συστήσει «Συντονιστική Επιτροπή Αγορών Χρήμα¬ 
τος, Συναλλάγματος και Χρεογράφων» (εφεξής “Επι- 

τροπή”), με τις ακόλουθες αρμοδιότητες, σύνθεση, οργά¬ 
νωση και λειτουργία: 

1. Σκοπός και αρμοδιότητες 

Σκοπός της Επιτροπής είναι να συμβάλλει στην αποτε¬ 
λεσματικότερη λειτουργία των αγορών και την προώθηση 
της ομαλής ανάπτυξής τους μέσω της διαμόρφωσης ενός 
πλαισίου συνεργασίας των φορέων που συμμετέχουν στις 
αγορές χρήματος, συναλλάγματος και χρεογράφων. 
Ειδικότερα, η Επιτροπή διερευνά θέματα σχετικά με: 

- την οργάνωση και τις συνθήκες λειτουργίας των προ- 
αναφερομένων αγορών καθώς και τη διασύνδεσή τους με 
τις διεθνείς αγορές 

- τη σταδιακή προσαρμογή των μέσων άσκησης νομι¬ 
σματικής πολιτικής και τις προπαρασκευαστικές εργασίες 
των πιστωτικών ιδρυμάτων ενόψει της καθιέρωσης του 
ενιαίου ευρωπαϊκού νομίσματος 

- τη διαχείριση κινδύνων και εφαρμογή εσωτερικών κα¬ 
νονισμών λειτουργίας των υπηρεσιών θησαυροφυλακείου 
των τραπεζών 

- τη λειτουργία των συστημάτων πληρωμών και διακα¬ 
νονισμού 

- την υιοθέτηση και τήρηση κανόνων δεοντολογίας. 

Η Επιτροπή εξετάζει επίσης άλλα συναφή θέματα μετά 
από απόφαση των μελών της. 

Στο πλαίσιο των εργασιών της Επιτροπής, η Τράπεζα 
της Ελλάδος θα έχει την ευχέρεια να ενημερώνει τα πι¬ 
στωτικά ιδρύματα για θέματα που σχετίζονται με την 
άσκηση της νομισματικής και συναλλαγματικής πολιτικής, 
τη λειτουργία των αγορών και την αντιμετώπιση θεσμικών 
και τεχνικών προβλημάτων. 

Οι εκθέσεις και τα πορίσματα των εργασιών της Επιτρο¬ 
πής υποβάλλονται στη Διοίκηση της Τράπεζας της Ελλά¬ 
δος. 

2. Σύνθεση 

Η Επιτροπή συγκροτείται από τους πιο κάτω: 
α) Τους Διευθυντές των Διευθύνσεων της Τράπεζας της 
Ελλάδος: 
ί) Συναλλάγματος, 

ϋ) Νομισματικής Πολιτικής & Τραπαζικών Εργασιών, και, 
ίϋ) Εργασιών Δημοσίου. 

Καθήκοντα προέδρου ασκεί, ανάλογα με τα θέματα της 
ημερήσιας διάταξης, ένας από τους πιο πάνω Διευθυντές. 
Επίσης στην Επιτροπή συμμετέχουν Διευθυντές ή Προϊ¬ 
στάμενοι υπηρεσιακών μονάδων της Τράπεζας της Ελλά¬ 
δος με συναφές αντικείμενο εργασιών. 

β) Εκπροσώπους των πιστωτικών ιδρυμάτων που είναι 
υπεύθυνοι των Διευθύνσεων ή των υπηρεσιακών μονάδων 
με αρμοδιότητα στις σχετικές αγορές. 

3. Οργάνωση και λειτουργία 

α) Για την υποβοήθηση του έργου της, η Επιτροπή απο¬ 
φασίζει για τη σύσταση Υποεπιτροπών που θα λειτουρ¬ 
γούν είτε σε μόνιμη βάση είτε κατά περίπτωση (3ά ίιοο). 

Ως μόνιμες Υποεπιτροπές ορίζονται: 
ί) Υποεπιτροπή θεμάτων αγοράς συναλλάγματος 
ϋ) Υποεπιτροπή θεμάτων αγοράς χρήματος 
ϋί) Υποεπιτροπή θεμάτων αγοράς χρεογράφων, 
β) Κάθε Υποεπιτροπή συγκροτείται από: 


ί) Έναν εκ των υπευθύνων των καθ’ ύλην αρμόδιων 
Διευθύνσεων της Τράπεζας της Ελλάδος που θα ασκεί και 
τα καθήκοντα του Προέδρου. 

Η) Πέντε έως έντεκα μέλη που θα ορίζονται από την Επι¬ 
τροπή και θα εκπροσωπούν, στην πλειοψηφία τους, τα πι¬ 
στωτικά ιδρύματα. 

γ) Η Επιτροπή συνεδριάζει στην Τράπεζα της Ελλάδος 
τουλάχιστον 10 φορές το χρόνο σε τακτές ημερομηνίες 
που ορίζονται από την ίδια και εκτάκτως οποτεδήποτε 
αυτό κρίνεται σκόπιμο. 

δ) Στις συνεδριάσεις της Επιτροπής συμμετέχουν, 
ύστερα από πρόσκληση, εκπρόσωποι άλλων φορέων η αρ¬ 
μοδιότητα των οποίων άπτεται της οργάνωσης, λειτουρ¬ 
γίας και εποπτείας των ως άνω αγορών, εκπρόσωποι 
επαγγελματικών ενώσεων, καθώς και πρόσωπα ή φορείς 
με ιδιαίτερη εξειδίκευση στα προς εξέταση θέματα. 

4. Γραμματεία 

Η Επιτροπή και οι Υποεπιτροπές υποστηρίζονται από 
μόνιμη Γραμματεία η οποία θα παρέχει την αναγκαία βοή¬ 
θεια για την αποτελεσματική λειτουργία τους. 

Ειδικότερα η Γραμματεία: 

α) Στελεχώνεται με υπαλλήλους της Τράπεζας της Ελ¬ 
λάδος που ορίζονται με απόφαση της Διοίκησης. 

β) Συνεργάζεται με τις αρμόδιες Διευθύνσεις της Τρά¬ 
πεζας της Ελλάδος και μέλη της Επιτροπής ή των Υποεπι¬ 
τροπών και προετοιμάζει την ημερήσια διάταξη και τα θέ¬ 
ματα που θα αποτελούν αντικείμενο εξέτασης και συζήτη- 

γ) Συμμετέχει με εκπρόσωπό της στις συνεδριάσεις της 
Επιτροπής και Υποεπιτροπών για την τήρηση πρακτικών 
και επιμελείται τα κείμενα των πορισμάτων, προτάσεων ή 
εκθέσεων των ως άνω επιτροπών. 

δ) Τηρεί πλήρες αρχείο των εργασιών της Επιτροπής και 
Υποεπιτροπών και γενικότερα παρέχει κάθε άλλη υποστή¬ 
ριξη για την αποτελεσματική λειτουργία τους. 

Οι Πράξεις Διοικητικού υπ’ αριθμ. 744 και 745 της 
26.9.80 καταργούνται. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεϊ στην Εφημερίδα της Κυ- 
βερνήσεως. 

Αθήνα, 9 Φεβρουάριου 1996 
Ο Διοικητής 
ΛΟΥΚΑΣ ΠΑΠΑΔΗΜΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στο Π .Δ. 399, που δημοσιεύτηκε στο ΦΕΚ 223/τ.Α/ 
31.10.95, διορθώνεται στο άρθρο 2 παρ. 5 από το εσφαλ¬ 
μένο «ύστερα από εισήγηση της οικείας Νομαρχιακής Επι¬ 
τροπής, αρμόδιος για θέματα Παιδείας», στο ορθό 
«ύστερα από εισήγηση της οικείας Νομαρχιακής Επιτρο¬ 
πής, αρμόδιας για θέματα Παιδείας». 

(Α ιό το ΥΠΕΠΘ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



